钦定古今图书集成/明伦汇编/闺媛典/第112卷 > 皇清十八 > 李琔妻蔡氏
## 钦定古今图书集成/明伦汇编/闺媛典/第112卷 > 皇清十八 > 李琔妻蔡氏

按《福建通志》：“蔡氏，名璧，福清人，候官诸生李琔妻。夫疾，医误投药，蔡仓卒捉绩筐中，剪刀刺胸，取肝为糜以进，琔竟死。蔡欲从舅姑泣止之，扶创强起，日进一粥。越三年，以母病归宁。数日得疾，进医不许。一日，问其弟曰：‘古云三年之丧，则当三岁。今人以二十七月为终丧，不亦短乎’？又两月夜二更，自缢死。时康熙丙” 辰，距琔亡恰三十有六月，满三年之数云。